හේවගේ මහතා පවසයි.පිළිකා, හෘද රෝග, ස්වසන රෝග, මොළයේ ආබාධ යනාදී ඕනෑම භයානක රෝගයක් පවතින දරුවන් මේ පරීක්ෂණයට යොමු කිරීමෙන් රෝගය කල් තියා හඳුනාගෙන ප්‍රතිකාර ලබාදීමෙන් දරුවාගේ ජීවිතය බේරා ගත හැකි බව වෛද්‍යවරු පවසති.රිජ්වේ ආර්යා ළමා රෝහල ආරම්භ කර වසර 117 ක් ගත වී තිබුණත් මේ වන‍ තෙක් එම්.ආර්.අයි. යන්ත්‍රයක් රෝහලට ලබාදීමට කිසිම රජයක් උනන්දු වී නැති අතර එහි අවශ්‍යතාව තේරුම් ගත් වත්මන් ජනාධිපති මහින්ද රාජපක්ෂ මහ‍තාගේ රජය මඟින් එම්.ආර්.අයි. යන්ත්‍රයක් ලබාදීමට පියවර ගෙන ඇති බව ද වෛද්‍ය හේවගේ මහතා ප්‍රකාශ කළේය.එම යන්ත්‍රය ස්ථාපිත කිරීම සඳහා රුපියල් මිලියන 135 කට අධික මුදලක් වියදම් කර ගොඩනැඟිල්ලක් සාදා අවශ්‍ය උපාංග ද සවි කර ඇති අතර රුපියල් මිලියන 250 ක් වටිනා එම්.ආර්.අයි. යන්ත්‍රය එම ගොඩනැඟිල්ල තුළ මේ වසර අවසානයේදී ස්ථාපිත කිරීමට පියවර ගෙන තිබේ.